Lokalna akcijska skupina Sožitje med mestom in podeželjem (v nadaljevanju LAS SMP), ki jo zastopa vodilni partner LAS: CIZA, Zavod za razvoj podeželja, Šmartinska 134 a, 1000 Ljubljana, ki zastopa LAS v upravnih in finančnih zadevah, v imenu in za račun LAS na podlagi:

* prvega odstavka 29. člena in prvega odstavka 32. člena Uredbe o izvajanju lokalnega razvoja, ki ga vodi skupnost, v programskem obdobju 2014–2020 (Uradni list RS, št. 42/15, 28/16, 73/16, 72/17, 23/18, 68/18, 68/19 in 157/20),
* Strategije lokalnega razvoja za območje LAS za obdobje 2014 - 2020, ki zajema območje občin: Grosuplje, Ig, Mestna občina Ljubljana in Škofljica (v nadaljevanju SLR),
* Odločbe Ministrstva za kmetijstvo, gozdarstvo in prehrano št. 33151-35/2015/29 z dne 14.10.2016 o izboru potrditvi LAS in SLR,
* Odločbe Ministrstva za kmetijstvo, gozdarstvo in prehrano št. 33151-35/2015/53 z dne 28.10.2019 o potrditvi sprememb SLR
* Odločbe Ministrstva za kmetijstvo, gozdarstvo in prehrano št. 33151-35/2015/70 z dne 04.08.2021 o potrditvi 2. sprememb SLR
* Sklepa UO LAS z dne, 12.10.2021, odpira

**ČETRTI J A V N I P O Z I V**

**za izbor operacij za uresničevanje ciljev Strategije lokalnega razvoja LAS SMP**

**iz Evropskega sklada za regionalni razvoj (ESRR)**

**v upravičenih naseljih na območju LAS SMP**

**za leto 2021**

1. **OSNOVNI PODATKI O JAVNEM POZIVU:**

**Namen javnega poziva:**

Namen javnega poziva je izbor operaciji (projektov), katerih rezultati prispevajo k uresničevanju Strategije lokalnega razvoja LAS Sožitje med mestom in podeželjem 2014 - 2020 in sofinanciranje njihovih stroškov za izvedbo operacije.

Javni poziv je oblikovan kot to opredeljuje Uredba o izvajanju lokalnega razvoja, ki ga vodi skupnost, v programskem obdobju 2014–2020 (Uradni list RS, št. 42/15, 28/16, 73/16, 72/17, 23/18, 68/18, 68/19 in 157/20) (v nadaljevanju Uredba CLLD), v okviru pod-ukrepa »Podpora za izvajanje operaciji v okviru strategije lokalnega razvoja, ki ga vodi skupnost«.

Operacije, ki se bodo sofinancirale iz ESRR, morajo biti skladne s cilji pete prednostne naložbe v okviru devete prednostne osi Operativnega programa za izvajanje evropske kohezijske politike 2014 – 2020 ( v nadaljevanju OP EKP), ki se glasi »Vlaganja v okviru strategij lokalnega razvoja, ki ga vodi skupnost«.

Sredstva se dodelijo preko Posredniškega organa **Ministrstva za gospodarski razvoj in tehnologijo (MGRT)** iz proračunskih postavk:

* 160361 PN 9.5 – CLLD izvajanje – Z – EU
* 160362 PN 9.5 – CLLD izvajanje – Z – Slovenska udeležba

**Razpoložljiva sredstva za sofinanciranje:**

Okvirna višina razpisanih nepovratnih sredstev za sofinanciranje operacij iz tega javnega poziva, ki se bo sofinanciral iz ESRR, znašajo **183.000,00 EUR**.

Operacije morajo slediti ciljem Tematskih področij opredeljenih v Strategiji lokalnega razvoja LAS SMP:

1. tematsko področje: Ustvarjanje delovnih mest

2. tematsko področje: Razvoj osnovnih storitev

3. tematsko področje: Varstvo okolja in ohranjanje narave

4. tematsko področje: Večja vključenost mladih, žensk in drugih ranljivih skupin

vendar upoštevajoč Uredbo CLLD iz sklada ESRR ni mogoče pridobiti podporo za tematsko področje 2. Razvoj osnovnih storitev.

**OKVIRNA VIŠINA RAZPISANIH SREDSTEV ZA POSAMEZNO TEMATSKO PODROČJE:**

**1. tematsko področje: Ustvarjanje delovnih mest - 40.000,00 €**

**3. tematsko področje: Varstvo okolja in ohranjanje narave - 72.000,00 €**

**4. tematsko področje: Večja vključenost mladih, žensk in drugih ranljivih skupin - 71.000,00 €**

**Delež sofinanciranja stroškov za operacije sofinancirane iz ESRR znaša 80 % upravičenih stroškov operacije.**

**Objava in rok za vložitev predlogov operacij za sofinanciranje:**

**Javni poziv je odprt od 15.10.2021 in je odprt do 10. 01. 2022 do 24.00 ure.**

Predloge operacij z vlogo na javni poziv je potrebno poslati **v pisni in elektronski obliki** do navedenega datuma sprejemanja vlog priporočeno po pošti na naslov:

**CIZA, Zavod za razvoj podeželja;**

**LAS, Sožitje med mestom in podeželjem,**

**Šmartinska 134 a, 1000 Ljubljana**

**Obdobje upravičenosti stroškov**

Upravičeni stroški za izvedbo operacij sofinanciranih iz ESRR so stroški, ki nastanejo **po oddaji vloge v odobritev na MGRT.**

Ne glede na zgoraj navedeno obdobje upravičenosti pa se **stroški storitev zunanjih izvajalcev (splošni stroški)** priznajo od 1. Januarja 2014.

Dodatne informacije in pojasnila o javnem pozivu je mogoče pridobiti le po elektronski pošti na naslovu:**info@las-smp.si****.**

Zadnja vprašanja bodo možna do **treh dni pred iztekom posameznega presečnega roka za prijavo.**

Vprašanja in odgovori bodo dostopni tudi na spletni strani LAS: [www.las-smp.si](http://www.las-smp.si/) .

1. **PREDMET SOFINANCIRANJA**

Predmet sofinanciranja so operacije ki zasledujejo cilje ESRR ter prispevajo k ciljem in ukrepom SLR LAS Sožitje med mestom in podeželjem za obdobje 2014 - 2020:

|  |  |  |
| --- | --- | --- |
| TEMATSKO PODROČJE | SPLOŠNI CILJ | UKREP |
| 1. USTVARJANJE NOVIH DELOVNIH MEST | Nenehno prilagajanje in omogočanje pogojev za ustvarjanje novih delovnih mest in izboljšanje zaposlitvenih možnosti z zagotavljanjem nenehnega dostopa do specifičnih znanj in spretnosti potrebnih v družbi znanja. | U 1.1: Ustvarjanje pogojev za nova delovna mesta z različnimi oblikami izobraževanj in usposabljanj. |
| U 1.2: Spodbujati in omogočiti uresničevanje novih poslovnih zamisli. |
| 3. VARSTVO OKOLJA IN OHRANJANJE NARAVE | Ohranjati in obvarovati pestre naravne danosti in biotsko raznolikost na podeželju ter zagotavljati podporo za zmanjševanje in odpravljanje negativnih vplivov na okolje. | U 3.2: Spodbujanje naravi prijaznega in okoljsko ter energetsko odgovornega življenja v urbanih naseljih. |
| 4. VEČJA VKLJUČENOST MLADIH, ŽENSK IN DRUGIH RANLJIVIH SKUPIN | Omogočiti čim večjo socialno vključenost in enakost prebivalcev tako na podeželju kot v urbanih naseljih. | U 4.1: Povečati pestrost in kakovost storitev za socialno vključenost in enakost prebivalcev. |
| U 4.2: Zagotoviti aktivno in zdravo življenje otrok in starostnikov. |

Vsaka operacijo se lahko predlaga za sofinanciranje samo v okviru **enega izbranega** ukrepa, lahko pa vpliva na doseganje več ciljev ali naslavlja več tematskih področij.

Za vse operacije veljajo določena splošna pravila za sofinanciranje (točka 3. tega javnega poziva), določena pravila pa so odvisna od specifičnih pogojev posameznega ukrepa, ki so opredeljeni v točki 5. in 6. tega javnega poziva.

Vodilni partner LAS, Ciza zavod za razvoj podeželja, nudi zainteresiranim~~,~~ ki želijo predlagati operacijo za sofinanciranje, dodatne informacije in pomoč pri oblikovanju in prijavi operacije. Kontaktne informacije so določene v točki 8.

1. **SPLOŠNA PRAVILA ZA SOFINANCIRANJE OPERACIJ**

Za izvedbo tega javnega poziva se uporablja Uredba o izvajanju lokalnega razvoja, ki ga vodi skupnost, v programskem obdobju 2014-2020 (Uradni list RS, št. 42/15, 28/16, 73/16, 72/17, 23/18, 68/18, 68/19 in 157/20) – v nadaljevanju Uredba CLLD.

Podlaga in okvir za izvedbo tega javnega poziva je potrjena 2. Sprememba Strategije lokalnega razvoja na območju LAS Sožitje med mestom in podeželjem 2014 -2020, ki je dostopna na: [www.las-smp.si](http://www.las-smp.si).

* 1. **Upravičenci**

**Upravičenci** do podpore so pravne osebe javnega in zasebnega prava, nevladne organizacije, institucije regionalnega razvoja in samostojni podjetniki. Fizične osebe niso upravičene do podpore.

Upravičenci lahko predlagajo za sofinanciranje operacije, ki jih bodo izvedli sami ali s partnerji. Partner je lahko drug upravičenec, ki v operaciji aktivno sodelujejo in delno pokriva stroške operacije.

**Okvirno razmerje med operacijami, ki se izvajajo v obliki partnerstev in operacijami, ki jih upravičenci prijavijo in izvajajo samostojno je 70 : 30.**

Upravičenec (in partner, kadar se operacije izvajajo s partnerjem) mora izpolnjevati sledeče pogoje:

* ima sedež, registrirano izpostavo, podružnico, organizacijsko enoto oziroma poslovno enoto na upravičenem območju LAS (če gre za pravno osebo zasebnega prava) oziroma deluje na območju LAS (če gre za pravno osebo javnega prava ali za pravno osebo zasebnega prava v javnem interesu);
* ima zagotovljena sredstva za lastno sofinanciranje operacije (iz lastnih virov, iz drugih javnih oziroma zasebnih virov) in
* kadar gre za partnersko operacijo mora med partnerji biti sklenjena konzorcijska pogodba.

Podpore se ne dodeli podjetju v težavah, kot ga določa 2. člen Uredbe Komisije (EU) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 193 z dne 1. 7. 2014, str. 1).

**Prijavitelj in partnerji morajo imeti na dan oddaje vloge na LAS poravnane vse davčne obveznosti do države oz. lahko imajo največ do 50 € (petdeset EUR) neporavnanih davčnih obveznosti do države.**

* 1. **Upravičena naselja za izvajanje operacij**

Operacija se lahko izvede na območju občine Grosuplje **v naseljih Grosuplje in Šmarje Sap**, v občini Ig v naselju **Ig** in v občini Škofljica v naseljih **Lavrica in Škofljica**.

* 1. **Oblika in obseg sofinanciranja**

Podpora operaciji se dodeli na podlagi zahtevka za izplačilo v obliki **nepovratne finančne podpore** za kritje **upravičenih stroškov**, upoštevajoč posebna pravila ESRR. Stroški se priznajo v obliki stroškov dela, materiala, naložb, storitev zunanjih izvajalcev ter nakupa zemljišč kot je določeno v Uredbi CLLD ob dodatnem upoštevanju Navodila organa upravljanja o upravičenih stroških za sredstva evropske kohezijske politike v programskem obdobju 2014-2020, ki je dostopen na spletni strani LAS <http://www.las-smp.si> in tudi na naslovu <http://www.eu-skladi.si/sl/ekp/navodila>.

Stroški storitev zunanjih izvajalcev so opredeljeni kot stroški storitev arhitektov, inženirjev in svetovalcev za pridobivanje gradbene , projektne oziroma tehnične dokumentacije; za svetovanje v zvezi z okoljsko in ekonomsko trajnostjo, vključno s stroški za študije izvedljivosti; za geodetska in agronomska dela; za arheološka izkopavanja in arheološki nadzor ter za nadzor nad izvedbo gradbenih in obrtniških del.

Stroški so upravičeni, če so neposredno povezani s pripravo in izvedbo naložbe.

**Stroški za namen koordinacije in vodenja operacije** lahko predstavljajo **največ 10%** skupnih upravičenih stroškov operacije.

**Stroški promocije** na programskem območju, ki je neposredno vezano na izvajanje operacije lahko

predstavljajo **največ 10%** skupnih upravičenih stroškov operacije.

**Razmerje med namenskimi sredstvi EU in slovensko udeležbo: Prispevek Evropske unije 80 % in slovenska udeležba 20%.**

Kadar upravičenci niso zavezanci po Zakonu o javnem naročanju morajo izvajati operacije v skladu s temeljnimi načeli Zakona o javnem naročanju (ZJN-3) (Uradni list RS, št. 91/2015, z dne 30.11.2015) in pogodbo o sofinanciranju.

Podrobnejša pravila za upravičenost stroškov so določena s predpisom, ki ureja izvajanje kohezijske politike v Republiki Sloveniji.

 **DDV ni upravičen strošek.**

 **Prispevek v naravi ni upravičen strošek.**

Razliko do 100 %upravičenih stroškov ter neupravičene stroške krije upravičenec kot nosilec operacije inprojektni partnerji iz lastnih sredstev.

Za vse operacije se upošteva 49. člen Uredbe CLLD, ki govori o obveznostih po izplačilu podpore.

Pred vložitvijo posameznega zahtevka za izplačilo nepovratne finančne podpore mora biti operacija, na katero se zahtevek za izplačilo nanaša, oziroma posamezna aktivnost zaključena. Vsi računi, ki jih upravičenec uveljavlja v zahtevku za izplačilo, morajo biti plačani in pridobljena morajo biti vsa potrebna dovoljenja.

Upravičeni stroški posamezne operacije se ne smejo financirati iz drugih javnih ali zasebnih sredstev. Javna podpora na podlagi tega javnega poziva se ne dodeli in izplača za tiste upravičene stroške, za katere je upravičenec že prejel sredstva državnega proračuna Republike Slovenije, sredstva Evropske unije ali druga sredstva (prepoved dvojnega financiranja). Če je upravičenec občina, ki je partnerica LAS, se lastna finančna sredstva sofinanciranja z vidika Evropske unije ne štejejo za že prejeta javna sredstva Republike Slovenije.

Javna podpora iz sklada ESRR se dodeljuje kot pomoč po pravilu **de minimis** v skladu z Uredbo 1407/2013/EU, priglašeno s Programom izvajanja finančnih spodbud ministrstva za gospodarski razvoj in tehnologijo 2015–2020, objavljenim na spletni strani MGRT.

Pomoč de minimis se šteje za dodeljeno z dnem sklenjene pogodbe, ki jo sklene MGRT. Javna podpora se za podukrepe iz prvega odstavka 54. člena Uredbe CLLD se dodeli do višine, ki ne presega skupnega zneska pomoči de minimis iz 3. člena Uredbe 1407/2013/EU. Z drugimi pomočmi de minimis se ta pomoč lahko kumulira le pod pogoji iz 5. člena Uredbe 1407/2013/EU.

Upravičenec mora k vlogi obvezno predložiti:

- pisno izjavo o vseh drugih pomočeh de minimis, ki jih je upravičenec oziroma enotno podjetje prejelo v predhodnih dveh letih in v tekočem proračunskem letu;

- pisno izjavo o drugih že prejetih ali zaprošenih pomočeh za iste upravičene stroške in zagotovilo, da z dodeljenim zneskom pomoči de minimis ne bo presežena zgornja meja de minimis pomoči ter intenzivnosti pomoči po drugih predpisih;

- pisno izjavo, ali gre za enotno podjetje z navedbo podjetij, ki so z njim povezana, z namenom preveritve skupnega zneska že prejetih pomoči de minimis za vsa, z njim povezana podjetja.

**Najnižji znesek javne podpore** za posamezno operacijo **je 5.000 EUR**.

**Najvišji znesek javne podpore** za posamezno operacijo je sicer 150.000 EUR vendar **je najvišji znesek** **odvisen od skupne višine razpisanih sredstev za posamezen ukrep tega javnega poziva.**

**Kadar vrednost posamezne operacije znaša več kot 20.000 evrov, se lahko izvaja v treh fazah.**

* 1. **Pogoji glede predloga operacije**

Operacija predstavlja niz aktivnosti, ki so z uporabo razpoložljivih finančnih sredstev v določenem časovnem obdobju usmerjene v dosego jasno opredeljen ciljev. Pri vsaki pripravi operacij mora biti:

* jasno opredeljeno komu je namenjena in kdo so njeni končni uporabniki,
* opisan sistem upravljanja in način financiranja,
* vzpostavljen sistem spremljanja in
* jasno razvidno, da koristi projekta presegajo njegove stroške.

Iz opisa predloga operacije v vlogi na javni poziv mora biti razvidna zaprta finančna konstrukcija za celotno operacijo, kar pomeni, da mora prikazovati razdelitev posameznih stroškov po vrstah stroškov in posameznih partnerjih, če gre za partnersko operacijo.

Ob oddaji vloge morajo biti za operacijo izdana vsa potrebna dovoljenja, kot jih za izvedbo operacije določa področna zakonodaja.

MGRT z upravičencem, ki mu je bila odobrena operacija za sofinanciranje s sredstvi ESRR, sklene pogodbo o sofinanciranju.

Operacija mora biti izvedena v skladu s prijavljeno in s strani MGRT odobreno vsebino ter področno zakonodajo.

Upravičenci, ki vodijo računovodstvo v skladu z nacionalnimi predpisi in so vključeni v izvajanje operacij, morajo za upravičene in dejansko nastale stroške voditi ločeno računovodstvo ali ustrezno računovodsko kodo za vse transakcije v zvezi z operacijo.

* 1. **Časovni okvir izvedbe operacije**

V skladu z drugim odstavkom 28. člena in četrtim odstavkom 35. člena Uredbe CLLD so upravičeni samo stroški, ki so nastali **po oddaji vloge v odobritev na MGRT**.

Upravičenec mora **izvesti operacijo najpozneje v treh letih** od pravnomočnosti o potrditvi operacije s strani MGRT **vendar je tokrat zadnji rok za dokončanje operacije in izstavitev zadnjega zahtevka vezan na opredeljen datum končanja programskega obdobja, pri čemer je rok za vložitev zadnjega zahtevka za izplačilo, 30. junij 2023!** Obdobje trajanja operacije mora vključevati čas za izvedbo glavnih aktivnosti ter čas za administrativni zaključek operacije.

Kadar gre za operacijo, kjer so za izvedbo potrebna dovoljenja in soglasja, kot to določajo področni predpisi, morajo biti za izdana najpozneje do zaključka izbirnega postopka na ravni odločanja LAS.

V kolikor je za operacijo potrebno pridobiti gradbeno dovoljenje v skladu z zakonom, ki ureja graditev, mora biti PRAVNOMOČNO GRADBENO DOVOLJENJE priloženo že ob oddaji vloge!

* 1. **Sprememba odobrene operacije**

Operacija mora biti izvedena v skladu s prijavljeno in s strani MGRT odobreno vsebino ter področno zakonodajo. Ne glede na to, lahko upravičenec v obdobju izvajanja operacije in pred nastankom sprememb največ dvakrat zaprosi za spremembo operacije v skladu s posebnimi pogoji, ki veljajo za ESRR. Če upravičenec operacije ne izvede v skladu z odobreno operacijo (ali odobreno spremembo), se mu podpora ne izplača.

* 1. **Obveznost označevanja vira sofinanciranja**

Upravičenec bo moral pri informiranju in obveščanju javnosti upoštevati 115. in 116. člen Uredbe 1303/2013/EU in veljavna Navodila organa upravljanja na področju komuniciranja vsebin na področju evropske kohezijske politike za programsko obdobje 2014-2020 (dostopna na: <http://www.eu-skladi.si/ekp/navodila>). Sprejetje financiranja s strani upravičenca pomeni tudi privolitev v vključitev na seznam operacij, ki bo javno objavljen.

Upravičenec, ki sofinancirane operacije ne označi ali označbo odstrani, mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi.

* 1. **Druge obveznosti upravičenca do podpore**

Upravičenec, ki prejme podporo na podlagi tega javnega poziva, mora vso **dokumentacijo**, ki je bila podlaga za izplačilo podpore, **hraniti še najmanj pet let** od dneva zadnjega izplačila podpore, če ni v skladu s shemo državnih pomoči opredeljeno drugače. Upravičenec, ki krši to obveznost, mora v proračun Republike Slovenije vrniti deset odstotkov izplačanih sredstev skupaj z zakonitimi zamudnimi obrestmi.

Upravičenec mora omogočiti dostop do dokumentacije o operaciji **ter kontrolo na kraju samem** kontrolnim organom LAS, kontrolnim organom organov upravljanja CLLD, revizijskemu organu in drugim organom, ki opravljajo nadzor nad porabo finančnih sredstev ESRR. Upravičenec, ki iz neutemeljenega razloga ne omogoči takšne kontrole in jo nepreklicno odkloni, mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi.

Če se ugotovi, da je upravičenec **namerno vložil napačno vlogo** za odobritev (sofinanciranje) operacije ali zahtevek za izplačilo (navajanje lažnih podatkov, izjav), mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi. Upravičenec se izključi iz zadevnega podukrepa za koledarsko leto neizpolnitve obveznosti in naslednje koledarsko leto.

Če upravičenec **ne doseže ciljev operacije**, kot je to opredelil v vlogi za odobritev (sofinanciranje) operacije, se mu obseg podpore v sorazmernem deležu zniža, kar pomeni, da se mu zniža delež podpore v enakem odstotku, kot ni bil dosežen zastavljeni cilj.

Upravičenec mora z izvedbo operacije slediti doseganju ciljev SLR in ciljev Operativnega programa izvajanja kohezijske politike 2014 - 2020 ter pri kazalnikih operacije izhajati iz kazalnikov v SLR in prej navedenega Operativnega programa.

1. **SANKCIJE ZARADI NEIZPOLNJENVANJA OBVEZNOSTI**

Neizpolnitev ali kršitev obveznosti sofinanciranih iz naslova ESRR se sankcionira v skladu s 143. členom Uredbe 1303/2013/EU.

Če upravičenec ne odstopi od izvedbe operacije v roku 30 dni od prejema odločbe o odobritvi operacije ali zamudi rok za vložitev zahtevka za izplačilo, ki je določen v odločbi o odobritvi operacije oziroma pogodbi o sofinanciranju, ni upravičen do sredstev iz naslova zadevnega pod ukrepa »*Podpora za izvajanje operaciji v okviru strategije lokalnega razvoja, ki ga vodi skupnost*« v okviru podore za lokalni razvoj, ki ga vodi skupnost) in se ga izključi iz zadevnega pod ukrepa za koledarsko leto neizpolnitve obveznosti in naslednje koledarsko leto.

Upravičenec, ki uvede bistvene spremembe, določene v 71. členu Uredbe 1303/2013/EU, in odtuji predmet podpore ali predmet podpore uporablja v nasprotju z namenom, za katerega je prejel javno podporo, mora vsa izplačana sredstva vrniti v proračun Republike Slovenije skupaj z zakonitimi zamudnimi obrestmi. Poleg tega se upravičenca izključi iz prejemanja podpore v okviru istega pod ukrepa za koledarsko leto ugotovitve kršitve in naslednje koledarsko leto.

1. **OCENJEVANJE OPERACIJ IN MERILA ZA OCENJEVANJE**

Ocenjevanje operacij poteka v dveh fazah in sicer se ocenjujejo najprej z vidika pogojev za upravičenost, nato še z vidika specifičnih meril.

* 1. **Pogoji za upravičenost**

Pogoji za upravičenost so osnovna merila, ki jih mora izpolnjevati vsaka prijava, da se jo oceni še z vidika specifičnih meril. Pogoji za upravičenost

- prijava je prispela pravočasno in je pravilno označena ter zaprta,

- prijava je v celoti izpolnjena na predpisanem obrazcu,

- prijavi so priložene vse v javnem pozivu zahtevane izjave in dokumenti,

- prijavitelj in morebitni partnerji izpolnjujejo pogoje za upravičenca,

- prijavljena operacija se bo izvajala na območju LAS v upravičenih naseljih,

- prijavljena operacija je skladna s cilji Strategije lokalnega razvoja in cilji Operativnega programa za izvajanje Evropske kohezijske politike v obdobju 2014-2020,

- operacija, predlagana za sofinanciranje, se še ni pričela izvajati,

- zaprošen znesek za sofinanciranje je v mejah, kot jih določa javni poziv,

- prijavljena operacija ima zaprto finančno konstrukcijo in zagotovljene lastne finančne vire za izvedbo operacije v celoti,

- prijavljena operacija se ne financira iz drugih javnih sredstev (dvojno financiranje) in

- izvedba prijavljene operacije je v skladu z veljavno zakonodajo in so zanjo izdana vsa relevantna soglasja ali dovoljenja (kjer je to potrebno),

- prijavljeno operacijo je možno sofinancirati glede na upoštevanje dogovorjene porazdelitve sredstev po območju LAS, v upravičenih naseljih posamezne občine.

* 1. **Specifična merila**

Specifična merila so merila, na podlagi katerih se točkuje prijave, ki izpolnjujejo vse pogoje za upravičenost z namenom izbora operacij, ki bodo sofinancirane. Specifična merila so:

|  |  |  |  |
| --- | --- | --- | --- |
|  | **Merilo** | **Možno število točk** | **Doseženo število točk** |
|  | **Specifična merila** |  |  |
| **01** | **Prispevek operacije k doseganju ciljev SLR** | **20** |  |
| **02** | **Vpliv operacije na doseganje horizontalnih ciljev EU** | **8** |  |
| **03** | **Okoljska trajnost** | **15** |  |
| **04** | **Socialna vzdržnost** | **5** |  |
| **05** | **Vključenost partnerjev**  | **12** |  |
| **06** | **Vpliv na območje LAS** | **10** |  |
| **07** | **Ekonomska in družbena upravičenost operacije** | **15** |  |
| **08** | **Finančna preglednost in stroškovna učinkovitost** | **15** |  |
| **09** | **Trajnost projektnih rezultatov** | **5** |  |
| **10** | **Upravljanje operacij** | **5** |  |
|  | **Skupaj** | **110** |  |

* 1. **Opis specifičnih meril**

|  |  |  |  |
| --- | --- | --- | --- |
| **01** | **Prispevek k doseganju ciljev SLR** | **Možno število točk** | **Doseženo število točk** |
| 1.1 | Operacija s svojimi aktivnostmi in rezultati podpira najmanj 3 cilje opredeljene v SLR  | 20 |  |
| 1.2 | Operacija s svojimi aktivnostmi in rezultati podpira najmanj 2 cilja opredeljena v SLR | 15 |  |
| 1.3 | Operacija s svojimi aktivnostmi in rezultati podpira 1 cilj opredeljen v SLR | 10 |  |
|  | **Skupaj največ (točke se NE seštevajo!)** | **20** |  |

|  |  |  |  |
| --- | --- | --- | --- |
| **02** | **Vpliv operacije na doseganje horizontalnih ciljev EU** | **Možno število točk** | **Doseženo število točk** |
| 2.1 | Operacija prispeva k blaženju podnebnih sprememb in prilagajanju nanje | 2 |  |
| 2.2 | Operacija prispeva k ohranjanju narave, okolja in spodbuja rabo endogenih potencialov | 2 |  |
| 2.3 | Operacija predstavlja inovativnost oz. novost na območju LAS (nove rešitve, nova ponudba, metode, storitve,…)  | 2 |  |
| 2.4 | Operacija spodbuja enakost moških in žensk ter nediskriminacijo | 2 |  |
|  | **Skupaj največ (točke se seštevajo)** | **8** |  |

|  |  |  |  |
| --- | --- | --- | --- |
| **03** | **Okoljska trajnost** | **Možno število točk** | **Doseženo število točk** |
| 3.1 | Operacija zagotavlja varovanje narave, ohranjanje in primerno rabo naravne in kulturne dediščine | 5 |  |
| 3.2 | Operacija prispeva k energetski učinkovitosti ali trajnostni mobilnosti | 5 |  |
| 3.3 | Operacija prispeva k aktivnejšemu zdravemu življenju prebivalcev | 5 |  |
|  | **Skupaj največ (točke se seštevajo!)** | **15** |  |

|  |  |  |  |
| --- | --- | --- | --- |
| **04** | **Socialna vzdržnost** | **Možno število točk** | **Doseženo število točk** |
| 4.1 | Operacija se izvaja za posamezno prednostno ranljivo ciljno skupino iz SLR (otroci, starostniki, društva) | 5 |  |
| 4.2 | V operacijo so vključene druge ranljive skupine (dela nezmožni ljudje, invalidi, ženske, mladi,…) | 3 |  |
|  | **Skupaj največ (točke se NE seštevajo!)** | **5** |  |

|  |  |  |  |
| --- | --- | --- | --- |
| **05** | **Vključenost partnerjev** | **Možno število točk** | **Doseženo število točk** |
| 5.1 | Pri operaciji sodeluje prijavitelj in 3 ali več partnerjev.  | 12 |  |
| 5.2 | Pri operaciji sodelujeta prijavitelj in 2 partnerja.  | 9 |  |
| 5.3 | Pri operaciji sodelujeta vsaj 2 partnerja (prijavitelj in 1 partner).  | 6 |  |
|  | **Skupaj največ (točke se NE seštevajo!)** | **12** |  |

|  |  |  |  |
| --- | --- | --- | --- |
| **06** | **Vpliv na območje LAS**  | **Možno število točk** | **Doseženo število točk** |
| 6.1 | Operacija je v širšem javnem interesu treh občin | 10 |  |
| 6.2 | Operacija je v širšem javnem interesu dveh občin | 5 |  |
| 6.3 | Operacija je v širšem javnem interesu vsaj ene občine | 3 |  |
|  | **Skupaj največ (točke se NE seštevajo!)** | **10** |  |

|  |  |  |  |
| --- | --- | --- | --- |
| **07** | **Ekonomska in družbena upravičenost operacije**  | **Možno število točk** | **Doseženo število točk** |
| 7.1 | Rezultati vplivajo na povečanje dostopnosti osnovnih storitev v širšem javnem interesu. | 15 |  |
| 7.2 | Rezultati vplivajo na razvoj novih produktov in storitev na območju. | 10 |  |
| 7.3 | Rezultati prispevajo k nastanku novih delovnih mest. | 5 |  |
|  | **Skupaj največ (točke se NE seštevajo!)** | **15** |  |

|  |  |  |  |
| --- | --- | --- | --- |
| **08** | **Finančna preglednost in stroškovna učinkovitost**  | **Možno število točk** | **Doseženo število točk** |
| 8.1 | Načrtovani stroški operacije so v celoti skladni z vsebino/rezultati, viri financiranja so jasno določeni | 15 |  |
| 8.2 | Načrtovani stroški operacije so delno skladni z vsebino/rezultati, viri financiranja so delno jasno določeni | 5 |  |
|  | **Skupaj največ (točke se NE seštevajo!)** | **15** |  |

|  |  |  |  |
| --- | --- | --- | --- |
| **09** | **Trajnost projektnih rezultatov** | **Možno število točk** | **Doseženo število točk** |
| 9.1 | Rezultati operacije se bodo v celoti uporabljali tudi po zaključku sofinanciranja – izvajanje bo omogočeno tudi po zaključku operacije | 5 |  |
| 9.2 | Rezultati operacije se bodo delno uporabljali tudi po zaključku sofinanciranja – izvajanje bo delno omogočeno tudi po zaključku operacije | 3 |  |
|  | **Skupaj največ (točke se NE seštevajo!)** | **5** |  |

|  |  |  |  |
| --- | --- | --- | --- |
| **10** | **Upravljanje operacije** | **Možno število točk** | **Doseženo število točk** |
| 10.1 | Vlagatelj in partnerji imajo izkušnje z izvajanjem operacij (reference). | 5 |  |
| 10.2 | Vlagatelj ima izkušnje z izvajanjem operacij (reference). | 3 |  |
| 10.3 | Vlagatelj in partnerji (če so) nimajo izkušenj z izvajanjem operacij. | 1 |  |
|  | **Skupaj največ (točke se NE seštevajo)** | **5** |  |

|  |  |  |  |
| --- | --- | --- | --- |
|  |  | **Možno število točk** | **Doseženo število točk** |
|  | **Število točk ocenjene operacije** | **110** |  |

* 1. **Pregled prijav z vidika pogojev za upravičenost**

Ocenjevalna komisija ob podpori vodilnega partnerja v roku največ petih (5) dni od poteka roka za prijavo na javni poziv odpre prispele prijave in jih preveri z vidika izpolnjevanja pogojev upravičenosti.

O pregledu vlog z vidika izpolnjevanja pogojev upravičenosti Ocenjevalna komisija pripravi poročilo za vodilnega partnerja LAS v katerem navede:

* seznam prijav, ki izpolnjujejo vse pogoje za upravičenost,
* seznam prijav, ki ne izpolnjujejo pogoja za upravičenost z navedbo, kako je posamezno prijavo mogoče dopolniti in v kakšnem roku, ki ne sme biti krajši od treh (3) dni in ne daljši od deset (10) dni,
* seznam prijav, ki ne izpolnjujejo pogoja za upravičenost z obrazložitvijo na kakšen način posamezna prijava ne izpolnjuje splošnega merila pogoja za upravičenost.

Vodilni partner LAS najkasneje v treh (3) dneh od prejetja poročila Ocenjevalne komisije pozove prijavitelja, ki je oddal prijavo in ki ne izpolnjujejo pogoja za upravičenost iz druge ali tretje alineje pogojev upravičenosti iz tega poziva, da jo dopolni v roku, kot ga je določila Ocenjevalna komisija. Poziv iz te točke se pošlje na elektronski naslov, kot ga je prijavitelj navedel v prijavi. V pozivu se navede tudi obvestilo, da bo prijava zavržena in s tem izločena iz nadaljnjega postopka, če ne bo dopolnjena v določenem roku.

Ocenjevalna komisija v roku največ petih (5) dni od poteka zadnjega roka za dopolnitev prijave pregleda prejete dopolnitve in o tem pripravi poročilo. V poročilu navede seznam prijav, ki so bile ustrezno dopolnjene in izpolnjujejo vsa pogoje za upravičenost in seznam prijav, ki niso bile ustrezno dopolnjene z obrazložitvijo katerega pogoja ne izpolnjujejo.

Poročila podpišejo vsi člani Ocenjevalne komisije, ki so bili prisotni na seji, kjer se je ocenjevalo prijave.

Vodilni partner na podlagi poročil Ocenjevalne komisije obvesti prijavitelja, ki ni ustrezno dopolnil prijave, in prijavitelja, ki je oddal prijavo, ki ne izpolnjuje pogoja za upravičenost, da je njegova prijava zavržena in s tem izločena iz nadaljnjega postopka. Obvestilo se posreduje po e-pošti na način, ki izkazuje, kdaj ga je prijavitelj prejel.

* 1. **Pregled prijav z vidika specifičnih meril**

Ocenjevalna komisija vse prijave, ki izpolnjujejo splošne pogoje, oceni z vidika specifičnih meril in o pregledu pripravi poročilo za vodilnega partnerja v katerem navede za vsako prijavo:

* število doseženih točk pri vsakem posameznem specifičnem merilu, ki je lahko samo celo število,
* skupno število točk po vseh specifičnih merilih in
* obrazložitev števila točk kjer je to potrebno in smiselno

Ocenjevalna komisija lahko v primeru nejasnosti v vlogi pozove prijavitelja, da v danem roku, ki ne sme biti krajši od treh (3) dni in daljši od sedem (7) dni, predloži dodatna pojasnila ali dokazila v zvezi s predlagano operacijo. Če prijavitelj pojasnil in (ali) dokazil ne posreduje, Ocenjevalna komisija presodi vlogo glede na podatke, s katerimi razpolaga.

Ocenjevalna komisija posreduje dokončno poročilo vodilnemu partnerju najkasneje v 30 dneh od poteka roka za prijavo na javni poziv.

1. **ODLOČANJE O SOFINANCIRANJU OPERACIJ**

Odločanje o sofinanciranju operacij je v pristojnosti organa upravljanja LAS, ki je Upravni odbor LAS Sožitje med mestom in podeželjem (v nadaljevanju UO LAS).

Upravni odbor LAS Sožitje med mestom in podeželjem (UO LAS) na podlagi poročila Ocenjevalne komisije za vsako operacijo odloči, ali se bo sofinancirala, pri čemer mora za veljavnost takšne odločitve glasovati najmanj polovica članov Upravnega odbora, ki niso predstavniki javnega sektorja.

Upravni odbor izbere za sofinanciranje predloge operacij, ki so dosegli najvišje število skupnih točk po specifičnih merilih do porabe predvidenih sredstev.

**Prijavitelj ne more biti izbran za sofinanciranje, če njegova prijava ne doseže skupaj vsaj 60 % točk po specifičnih merilih.**

Če ima na zadnjem mestu za sofinanciranje več predlogov operacij enako število skupnih točk, ima prednost predlog operacije, ki ima večje doseženo število točk pri naslednjih merilih:

- skladnost operacije s SLR,

- ekonomska in družbena upravičenost operacije in

- finančna preglednost in stroškovna učinkovitost.

Če je na zadnjem mestu za sofinanciranje predlog operacije, katerega zaprošena sredstva za sofinanciranje presegajo sredstva, ki so še na voljo, lahko UO LAS predlaga prijavitelju, da se operacija spremeni tako, da jo je mogoče izvesti z znižanimi sredstvi. Če prijavitelj sprejme predlagani predlog, se operacijo izbere za sofinanciranje, pri čemer se stopnja sofinanciranja ne zniža in je v višini 80% upravičenih stroškov.

Če prijavitelj, izbran za sofinanciranje sporoči, da predlagane operacije ne bo izvedel ali če ne sprejme izvedbe operacije z nižjimi sredstvi, se šteje, da njegova prijava ni bila vložena in se za sofinanciranje izbere naslednjega prijavitelja, glede na dosežen skupen znesek točk po specifičnih merilih.

Vodilni partner v imenu LAS, na podlagi poročila in odločitve UO LAS v petih (5) dneh od poteka seje UO LAS obvesti prijavitelje o odločitvi glede njihove prijave. Obvestilo se posreduje po e-pošti na način, ki izkazuje, kdaj ga je prijavitelj prejel.

Vlagatelj ima v osmih dneh od prejema sklepa o odločitvi glede izbire oz. ne izbire operacije pravico vložiti prošnjo za razgovor in vpogled v dokumentacijo na Upravni odbor LAS. V svojem dopisu mora natančno opredeliti in utemeljiti razloge, zaradi katerih podaja svoje nestrinjanje z izborom. Razgovor se opravi s predsednikom LAS, ki zastopa LAS in predstavnikom Vodilnega partnerja, ki pripravi zapis o pogovoru, v roku 15 (petnajst) dni od prejema prošnje. Na razgovoru je možen vpogled v skupne ocene po posameznem specifičnem merilu prijavljene operacije, pri čemer dokumenta ni dovoljeno kopirati ali fotografirati. Vpogled v ocenjevalne liste ostalih prijaviteljev ni možen.

Vlagatelj ima v osmih dneh od prejema sklepa o odločitvi glede izbire oz. ne izbire operacije pravico vložiti ugovor na sklep. Vložen ugovor ne zadrži nadaljnjih postopkov do dokončne potrditve izbranih operacij z izbranimi prijavitelji.

Ko je odločitev o izboru posamezne operacije za sofinanciranje s strani LAS dokončna, vodilni partner pošlje predlog operacije v potrditev organu, pristojnemu za končno odobritev operacije (MGRT), ki o svoji odločitvi obvesti LAS in z prijaviteljem sklene pogodbo o sofinanciranju.

Seznam operacij, izbranih za sofinanciranje se objavijo na spletni strani LAS.

1. **ROKI IN NAČIN PRIJAVE**

Vlogo na javni poziv je potrebno poslati priporočeno po pošti, na naslov:

CIZA, zavod za razvoj podeželja; LAS Sožitje med mestom in podeželjem, Šmartinska 134 a, 1000 Ljubljana, **pri čemer je opredeljen zadnji rok za sprejem vlog 10. 01. 2022 do 24.00 ure:**

Šteje, da je vloga pravočasna, če je po pošti oddana priporočeno na pošti, do 24.00 ure opredeljenega posameznega roka. V kolikor vloga prispe po opredeljenem roku, se bo le-ta obravnavala v naslednjem roku.

**Vloga se vlaga pisno in v elektronski obliki** na **Prijavnem obrazcu ESRR**, ki je sestavni del razpisne dokumentacije in je dostopen na spletni strani <http://www.las-smp.si>.

Elektronska različica vloge (oddana na CD-ju ali USB ključu) mora biti enaka vlogi v papirnati obliki.

V kolikor se vloga v pisni obliki in elektronski obliki razlikujete, se prijavitelja se pozove k uskladitvi vloge in v kolikor prijavitelj v opredeljenem roku ne uskladi prijave, se pri ocenjevanju upošteva pisna prijava. Opredeljen rok za tovrstno dopolnitev, uskladitev, vloge je 3 dni. Poziv za dopolnitev vloge se pošlje po e-pošti na e-poštni naslov vlagatelja, kot ga je navedel v vlogi.

V kolikor vloga ni dopolnjena v predvidenem roku se pri ocenjevanju in odločanju o izboru operacije upošteva prejeta pisna vloga.

Sestavni deli vloge morajo biti speti ali vloženi v mapo po vrstnem redu. Na ovojnici vloge mora biti razvidno:

* naziv in naslov vlagatelja,
* datum in čas oddaje vloge, ki ga označi pošta
* oznaka, ki se glasi: »**Ne odpiraj – vloga na 4. javni poziv LAS SMP iz ESRR.«**

Vloga mora biti napisana v slovenskem jeziku, finančni izračuni pa morajo biti v evrih (EUR).

Vloga mora biti v skladu z zahtevami tega javnega poziva izpolnjena, podpisana in žigosana, kjer je to zahtevano.

1. **RAZPISNA DOKUMENTACIJA IN DODATNE INFORMACIJE**

Razpisna dokumentacija vsebuje:

* Javni poziv LAS SMP,
* Prijavni obrazec za prijavo operacije s stroškovnikom (priloga 1),
* Vzorec konzorcijske pogodbe o sodelovanju med vlagateljem (nosilcem operacije) in partnerji,
* Navodila organa upravljanja o upravičenih stroških za sredstva evropske kohezijske politike programskem obdobju 2014-2020,
* Navodila organa upravljanja na področju komuniciranja vsebin kohezijske politike v programskem obdobju 2014 - 2020
* opremo ovojnice.

Vloga za prijavo operacije vsebuje:

* osnovne podatke o upravičencu in partnerjih (če ti so),
* naziv operacije,
* opis operacije in načrtovane aktivnosti,
* območje (lokacija) izvajanja operacije,
* cilje, ki jih zasleduje operacija,
* dinamiko izvajanja in črpanja finančnih sredstev načrtovane operacije,
* finančni načrt oziroma zaprta finančna konstrukcija,
* Splošno izjavo vlagatelja in partnerjev (če ti so),
* Posebno izjavo vlagatelja in partnerjev (če ti so) glede enotnega podjetja in kumulaciji pomoči ''de minimis''
* obvezne priloge, ki izhajajo iz predpisov Evropske unije ali nacionalne zakonodaje glede na tip operacije (npr. dovoljenja, soglasja).

Razpisna dokumentacija je dosegljiva na spletni strani [www.las-smp.si](http://www.las-smp.si).

Dodatne informacije o javnem pozivu LAS daje vodilni partner LAS, in sicer:

* po elektronski pošti: info@ciza.si
* osebno po predhodnem dogovoru.

Kontaktna oseba je: Josip Pintar

e-pošta: josip.pintar@ciza.si; tel: 01 544 5446; mobilni telefon: 031 515 875.

Vsa vprašanja in dani odgovori bodo sprotno objavljeni na spletni strani [www.las-smp.si](http://www.las-smp.si). Zadnja vprašanja bodo možna do treh (3) dni pred zaprtjem javnega poziva.

1. **PRAVICE LAS**

LAS si pridržuje pravico, da:

* ne razdeli kvote vseh razpisanih sredstev iz 3. javnega poziva,
* v kolikor podatki o vlagateljih in partnerjih niso dosegljivi v javnih evidencah, od prijaviteljev/partnerjev zahteva dodatna dokazila kot so: dokazila o registraciji, statut ….
1. **DRUGE DOLOČBE**

Rezultati tega javnega poziva predstavljajo informacije javnega značaja ter bodo po dokončni potrditvi o sofinanciranju odobrenih projektov objavljeni na spletni strani [www.las-smp.si](http://www.las-smp.si/).

LJUBLJANA, 15. 10. 2021

Marjana Marn, predsednica LAS Sožitje med mestom in podeželjem

Vodilni partner LAS Sožitje med mestom in podeželjem

CIZA, Zavod za razvoj podeželja

Josip Pintar